ग्रीन टेक्नोलॉजी में बढ़ता निवेश बढ़ा रहा चांदी की डिमांड, बढ़ सकते हैं भाव
Silver Rate Today (2nd May 2023), Current Silver Price in India Today. Follow Current Gold and Silver Prices Latest Information, and News On Dainik Bhaskar (दैनिक भास्कर) वैश्विक अर्थव्यवस्था में अस्थायी सुधार के बीच ग्रीन टेक्नोलॉजी में निवेश बढ़ने से चांदी की खपत बढ़ रही है। इंडस्ट्रियल डिमांड बढ़ने का असर चांदी की कीमतों में नजर आ रहा है।
वैश्विक अर्थव्यवस्था में अस्थायी सुधार के बीच ग्रीन टेक्नोलॉजी में निवेश बढ़ने से चांदी की खपत बढ़ रही है। इंडस्ट्रियल डिमांड बढ़ने का असर चांदी की कीमतों में नजर आ रहा है। चांदी की कीमत वर्तमान में 73,868 रुपए प्रति किलोग्राम पर पहुंच गई है। यह इस साल में अब तक 8.5% महंगी चुकी है।
इस मामले में यह सोने से थोड़ी ही पीछे है। सोना इस साल में अब तक 9.7% चढ़ा है। फिलहाल 24 कैरेट सोने की कीमत 60,168 रु. प्रति 10 ग्राम है। इस बीच, चांदी में निवेश को लेकर आकर्षण बढ़ रहा है। बाजार में चांदी की सप्लाई कम है। यदि दुनिया में आर्थिक गतिविधियों में रिकवरी जारी रहती है तो चांदी में तेजी का रुख बन सकता है।
खपत में 50% हिस्सेदारी इंडस्ट्री की
ICICI प्रूडेंशियल एएमसी के हेड-इन्वेस्टमेंट स्ट्रैटजी चिंतन हरिया कहते हैं, “चांदी की कुल मांग में इंडस्ट्रियल डिमांड की हिस्सेदारी 50% से अधिक है। आधुनिक पर्यावरण-अनुकूल मैन्युफैक्चरिंग, इलेक्ट्रिक व्हीकल, सोलर पैनल्स, मेडिकल इन्स्ट्रूमेंट्स, स्विच, सैटेलाइट आदि में बड़ी मात्रा में चांदी का उपयोग होता है।’
फिजिकल डिमांड फिलहाल स्थिर
फिजिकल चांदी की मांग स्थिर है। देश में बीते साल रिकॉर्ड 10,000 टन चांदी की खपत हुई। सिक्कों, छोटे बार की मांग भी वैश्विक स्तर पर स्थिर है। निपन इंडिया म्यूचुअल फंड के हेड-कमोडिटीज विक्रम धवन कहते हैं, ‘कुछ साल से बाजार में चांदी की सप्लाई डिमांड से कम है। तेजी जारी रह सकती है।’
निकट भविष्य में बढ़ सकते हैं दाम 
गोल्ड-सिल्वर रेश्यो बताता है कि एक आउंस गोल्ड खरीदने के लिए कितने आउंस चांदी की जरूरत होगी। ये रेश्यो ज्यादा (79) होना बताता है कि चांदी की कीमत अभी सोने से कम है। इसे देखते हुए उम्मीद है कि निकट भविष्य में चांदी सोने के मुकाबले बेहतर प्रदर्शन करेगी।
औद्योगिक मांग में उतार-चढ़ाव से रिस्क
निवेशकों को अपने पोर्टफोलियो का 5-10% कीमती धातुओं में निवेश करना चाहिए। मनी मंत्रा के फाउंडर विरल शाह कहते हैं, चांदी इसका एक हिस्सा होना चाहिए। कीमती धातुओं में निवेश का नजरिया कम से कम पांच साल का होना चाहिए।